Document ID: 31985R2600

Komisijas Regula (EEK) Nr. 2600/85
(1985. gada 16. septembris),
ar kuru groza Regulu (EEK) Nr. 890/78, ar ko nosaka sīki izstrādātus apiņu sertifikācijas noteikumus
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 2. panta 5. punktu,
tā kā Komisijas Regula (EEK) Nr. 890/78 [2], kurā jaunākie grozījumi izdarīti ar Regulu (EEK) Nr. 1979/83 [3], nosaka obligātās prasības apiņu tirdzniecībai; tā kā neapstrādātu apiņu gadījumā šīs prasības attiecas uz seglapu maksimālo daudzumu;
tā kā komercprakse rāda, ka seglapu apjoms būtiski neietekmē apiņu kvalitāti; tā kā tāpēc tirdzniecībā var atteikties no šīs prasības;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 890/78 I un II pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro, sākot ar 1985. gada apiņu ražu.
Šī regula uzliek saistības kopumā un ir tieši piemērojama visās dalībvalstīs.
Briselē, 1985. gada 16. septembrī

Labels: 7
3
17